6.4.2022.
LV
Eiropas Savienības Oficiālais Vēstnesis
C 152/189
Eiropas Ekonomikas un sociālo lietu komitejas atzinums par tematu “Priekšlikums Eiropas Parlamenta un Padomes regulai, ar ko groza Regulu (ES) 2018/842 par saistošiem ikgadējiem siltumnīcefekta gāzu emisiju samazinājumiem, kas dalībvalstīm jāpanāk no 2021. līdz 2030. gadam un kas dod ieguldījumu rīcībā klimata politikas jomā, lai izpildītu Parīzes nolīgumā paredzētās saistības” (COM(2021) 555 final – 2021/0200 (COD)) (2022/C 152/31)
Ziņotājs: Veselin MITOV Līdzziņotājs: Udo HEMMERLING
Atzinuma pieprasījums
Eiropas Parlaments, 13.9.2021.
Padome, 17.9.2021.
Juridiskais pamats
Līguma par Eiropas Savienības darbību 304. pants un 192. panta 1. punkts
Atbildīgā specializētā nodaļa
Lauksaimniecības, lauku attīstības un vides specializētā nodaļa
Pieņemts specializētās nodaļas 25.11.2021. sanāksmē Pieņemts plenārsesijā
8.12.2021.
Plenārsesija Nr.
565
Balsojuma rezultāts (par/pret/atturas)
220/4/8
1.
Secinājumi un ieteikumi 1.1.
EESK atzinīgi vērtē Komisijas priekšlikumu grozīt Kopīgo centienu regulu (ESR) – Eiropas Parlamenta un Padomes Regulu (ES) 2018/842 (1) par saistošiem ikgadējiem siltumnīcefekta gāzu emisiju samazinājumiem, kas jāpanāk dalībvalstīm –, lai pielāgotu ESR ieguldījumu virzībā uz vērienīgajiem 2030. gadam izvirzītajiem mērķiem, uz kuriem tiecas Eiropas zaļais kurss un kuri ar pārējo paketi “Gatavi mērķrādītājam 55 %” ir pārvērsti konkrētās darbībās.
1.2.
Lai gan starptautiskā salīdzinājumā ES emisiju samazināšanas plānu vērienīgākie mērķi ir vērā ņemami, pat šie pastiprinātie centieni var nebūt pietiekami, lai līdz gadsimta beigām bagātās ekonomikas un vēsturē nozīmīgākie emitētāji sniegtu jēgpilnu ieguldījumu un sasniegtu sasilšanas scenāriju maksimāli 1,5 oC apmērā, ņemot vērā arī dramatiskās prognozes, kas izklāstītas nesen publicētajā Klimata pārmaiņu starpvaldību padomes (IPCC) sestajā ziņojumā (AR6) (2021) (2).
Tāpēc ir būtiski, lai tiktu īstenots ES mēroga mērķis līdz 2030. gadam samazināt emisijas par 55 %, un tādēļ šajā jomā izšķiroši svarīgi ir dalībvalstu centieni.
Tāpēc EESK atzīst, ka dalībvalstīm ir svarīgi izvirzīt vērienīgus un saistošus ESR mērķus.
1.3.
Tādējādi vērienīgie klimata mērķi, kas izvirzīti saistībā ar visu paketi “Gatavi mērķrādītājam 55 %”, nav apstrīdami.
Tajā pašā laikā šo nepieciešamo klimata pasākumu distributīvā ietekme var būt ievērojama (gan starp dalībvalstīm, gan pašās dalībvalstīs), un tāpēc tai ir pienācīgi jāpievēršas.
(1) (2)
Eiropas Parlamenta un Padomes Regula (ES) 2018/842 (2018. gada 30. maijs) par saistošiem ikgadējiem siltumnīcefekta gāzu emisiju samazinājumiem, kas dalībvalstīm jāpanāk no 2021. līdz 2030. gadam un kas dod ieguldījumu rīcībā klimata politikas jomā, lai izpildītu Parīzes nolīgumā paredzētās saistības, un ar ko groza Regulu (ES) Nr.
525/2013 (OV L 156, 19.6.2018., 26. lpp.).
IPCC (2021): kopsavilkums politikas veidotājiem.
Climate Change 2021: The Physical Science Basis.
Contribution of Working Group I to the Sixth Assessment Report of the Intergovernmental Panel on Climate Change [MassonDelmotte V., P. Zhai, A. Pirani, S. L. Connors, C. Péan, S. Berger, N. Caud, Y. Chen, L. Goldfarb, M. I. Gomis, M. Huang, K. Leitzell, E. Lonnoy, J.B.R. Matthews, T.K. Maycock, T. Waterfield, O. Yelekçi, R. Yu un B. Zhou (red.)].
Cambridge University Press.